**КОМИ РЕСПУБЛИКАСА ТАРИФ СЛУЖБАЛÖН ТШÖКТÖД**

**«Канму мог збыльмöдöм кузя торъя административнöй регламентъяс вынсьöдöм йылысь» Коми Республикаса тариф службалöн 2009 во сора тöлысь 23 лунся 55-ОД №-а тшöктöдö вежсьöмъяс пыртöм йылысь**

«Коми Республикаса тариф служба йылысь» Коми Республикаса Юралысьлöн 2009 во лöддза-номъя тöлысь 25 лунся 62 №-а Индöд серти

ТШÖКТА:

Пыртны «Канму мог збыльмöдöм кузя торъя административнöй регламентъяс вынсьöдöм йылысь» Коми Республикаса тариф службалöн 2009 во сора тöлысь 23 лунся 55-ОД №-а тшöктöдö татшöм вежсьöмъяс:

1) тшöктöдса 3 пунктын «сынöд транспортöн ветлысь-мунысьясöс да туй кöлуй новлöдлöм вылö» кывъяссö вежны «сынöд транспортöн грузъясöс, ветлысь-мунысьясöс да туй кöлуй новлöдлöм вылö» кывъясöн;

2) Карса, карбердса туйястi öтув вöдитчан автомашина транспортöн ветлысь-мунысьöс да туй кöлуй новлöдлöм вылö, а сiдзжö обласьтпытшса да обласьткостса (Россия Федерацияын республикакостса) маршрутъяс кузя автомашина транспортöн, тшöтш таксиöн, ветлысь-мунысьöс да туй кöлуй новлöдлöм вылö тарифъяс да (либö) налысь медыджыд тшупöд индöм кузя канму мог збыльмöдан административнöй регламентын, мый вынсьöдöма тшöктöдын (1 №-а содтöд):

а) 4 пунктса 4.2. подпунктö содтыны татшöм абзацъяс:

«Карса, карбердса туйястi öтув вöдитчан автомашина транспортöн ветлысь-мунысьöс да туй кöлуй новлöдлöм вылö, а сiдзжö обласьтпытшса да обласьткостса (Россия Федерацияын республикакостса) маршрутъяс кузя автомашина транспортöн, тшöтш таксиöн, ветлысь-мунысьöс да туй кöлуй новлöдлöм вылö öтувъя тарифъяс (либö) налысь медыджыд тшупöд урчитöм йылысь решениесö примитö Служба аслас водзмöстчöм серти Службаö тайö Административнöй регламентса 7 пункт серти сетöм материалъяс подув вылын.

Тайö пунктын пасйöм öтувъя тарифъяс (либö) налысь медыджыд тшупöд урчитiгöн Служба вермас индыны карса, карбердса туйястi öтув вöдитчан автомашина транспортöн ветлысь-мунысьöс да туй кöлуй новлöдлöм вылö, а сiдзжö обласьтпытшса да обласьткостса (Россия Федерацияын республикакостса) маршрутъяс кузя автомашина транспортöн, тшöтш таксиöн, ветлысь-мунысьöс да туй кöлуй новлöдлöм торъя новлöдлысьяслы.»;

б) 7 пункт гижны тадзи:

«7. Тарифъяс индöм могысь шыöдчысьяс мöдöдöны Службаса юрнуöдысь ним вылö урчитны вöзъяна тарифъяс вынсьöдöм йылысь тарифъяслысь ыджда пасйöмöн гижöда шыöдчöм, мый кырымалöма шыöдчысьлöн юрнуöдысьöн (мукöд уполномочитöм мортöн) да эскöдöма шыöдчысьлöн печатьöн (водзö – шыöдчöм).

Шыöдчöм дорö содтöны татшöм материалъяс (подлинникъяс либö шыöдчысьöн эскöдöм копияяс):

а) автотранспортöн нуöм-вайöм вылö тариф рöштшöтъяс, мый вöчöма Службалöн 2006 во сора тöлысь 26 лунся 35/1 №-а тшöктöдöн вынсьöдöм методика серти тайö Административнöй регламент дорö 1 содтöдын форма серти;

б) гöгöрвоöдана гижöд, кытчö пасйöма:

– тарифъяс быть индöмын (вежсьöмын) подув;

– шыöдчысьлöн сьöм да овмöс боксянь уджын аслыспöлöслунъяс да уджлöн объективнöй экономическöй условиеяс йылысь юöръяс, мыйяс тöдчымöн инмöны сылöн рöскод вылö;

– арталöм тариф дорö гöгöрвоöдöмъяс;

– мукöд юöр, мый, шыöдчысьлöн видзöдлас серти, колö босьтны тöд вылö тарифъяс индiгöн;

в) арталöм тарифъяс экономика боксянь подулалöм (услуга сикасъяс серти арталöм калькуляция, статьяяс серти рöскодлöн расшифровка);

г) бöръя отчётнöй во да бöръя отчётнöй кадколаст вылö (I квартал, I во джын, 9 тöлысь) регулируйтан удж вöчöмысь босьтöм чöжöс да рöскод смета;

д) нуöм-вайöм ветлысь-мунысьяс лыд йылысь (ставнас, сы лыдын öтчыдысь сетан билетъяс серти, социальнöй ветлан билетъяс серти, мукöд категория) да бöръя отчётнöй во да бöръя отчётнöй кадколаст вылö (I квартал, I во джын, 9 тöлысь) вузалöм социальнöй ветлан билетъяс йылысь юöр;

е) бöръя отчётнöй во да бöръя отчётнöй кадпас вылö бухгалтерскöй отчётносьт копия;

ж) услуга асдонлысь калькуляция вöчигöн арталöм рöскод эскöдысь документъяс;

з) меставывса асвеськöдлан лöсялана органъяслöн карса да карбердса туйястi öтув вöдитчан автомашина транспортöн ветлысь-мунысьöс да туй кöлуй нуöм-вайöм вылö тарифъяс индiгöн арталöм тарифъяс йылысь гижöда видзöдлас;

и) Коми Республикаса промышленносьт да энергетика министерстволöн обласьтпытшса да обласьткостса (Россия Федерацияын республикакостса) маршрутъяс кузя автомашина транспортöн, тшöтш таксиöн, ветлысь-мунысьöс да туй кöлуй нуöм-вайöм вылö тарифъяс индiгöн арталöм тарифъяс йылысь гижöда видзöдлас;

к) автомашина транспортöн ветлысь-мунысьöс нуöм-вайöм вылö лицензия копия.

Автотранспорт нуöм-вайöм вылö тарифлысь арталöмсö сiдзжö сетöны электроннöя Службаса электроннöй почталöн инпас вылö: post@komirec.ru.

Служба вермö ыстыны шыöдчысьлы экономика боксянь подулалöм тариф урчитöм могысь колана содтöд материалъяс сетöм йылысь подулалöм запрос, а шыöдчысьяслы колö сетны найöс запросын пасйöм кадколастö.

Служба вермö урчитны шыöдчöм да сы дорö сетöм подула материалъяс сетöмлысь öтувъя кадколаст йöзöс юöртан официальнöй средствоясын та йылысь юöртöмöн.»;

в) 12 пунктö содтыны татшöм выль абзац:

«Канму удж збыльмöдöмлысь блок-схемасö вайöдöма тайö Административнöй регламент дорö 2 содтöдын.»;

г) содтыны выль 1 содтöд тайö тшöктöд дорö содтöд серти;

д) содтöдсö лыддьыны 2 содтöдöн;

3) Ылi Войвыв районъясын да накöд öткодялöм местаясын ю транспортöн грузъяс, ветлысь-мунысьясöс да туй кöлуй новлöдлöм вылö тарифъяс да (либö) налысь медыджыд тшупöдъяс индöм кузя государственнöй мог збыльмöдан административнöй регламентын, мый вынсьöдöма тшöктöдöн (2 №-а содтöд):

а) 4 пунктö содтыны татшöм выль 4.5 подпункт:

«4.5. Служба вермö урчитны Ылi Войвыв районъясын да накöд öткодялöм местаясын ю транспортöн грузъяс, ветлысь-мунысьясöс да туй кöлуй новлöдлысьяслы öтувъя тарифъяс, а сiдзжö пасйöм нуысь-вайысь торъя новлöдлысьяслы.

Тайö пунктын пасйöм öтувъя тарифъяс урчитöм йылысь решениесö примитö Служба аслас водзмöстчöм серти Службаö тайö Административнöй регламентса 7 пункт серти сетöм материалъяс подув вылын.

Службаöн öтувъя тарифъяс урчитiгöн вермöны урчитны тарифъяссö торъя новлöдлысьяслы.»;

б) 7 пунктын:

1 абзац гижны тадзи:

«7. Тарифъяс индöм могысь шыöдчысьяс мöдöдöны Службаса юрнуöдысь ним вылö урчитны вöзъяна тарифъяс вынсьöдöм йылысь тарифъяслысь ыджда пасйöмöн гижöда шыöдчöм, мый кырымалöма шыöдчысьлöн юрнуöдысьöн (мукöд уполномочитöм мортöн) да эскöдöма шыöдчысьлöн печатьöн (водзö – шыöдчöм).»;

содтыны татшöм выль «и» полпункт:

«и) пытшкöсса ва транспортöн нуöм-вайöм вылö лицензиялысь копия.»;

содтыны татшöм 16 да 17 абзацъяс:

«Öтувъя даннöйяс подув вылын вöчöм нуöм-вайöм сикас серти тариф арталöмсö сiдзжö сетöны электроннöя Службаса электроннöй почталöн инпас вылö: post@komirec.ru.

Служба вермö ыстыны шыöдчысьлы экономика боксянь подулалöм тариф урчитöм могысь колана содтöд материалъяс сетöм йылысь подулалöм запрос, а шыöдчысьяслы колö сетны найöс запросын пасйöм кадколастö.»;

в) 12 пунктö содтыны татшöм выль абзац:

 «Канму удж збыльмöдöмлысь блок-схемасö вайöдöма тайö Административнöй регламент дорö содтöдын.»;

г) 1 Содтöдын:

- 5 позиция гижны тадзи:

**«**

|  |  |  |
| --- | --- | --- |
| 5 | Тарифветлысь-мунысьöс новлöдлöмгрузъяс новлöдлöм | шайт/пасс.км.шайт/1 пасс.шайт/тонна-км.шайт/транспорт средстволöн 1 ед.шайт/1 тоннашайт/1 машина-час |

»;

- пасйöдсö гижны тадзи:

«Пасйöд. Рентабельносьтлöн вöзъяна ыджда – 15% абу унджык»;

4) Ылi Войвыв районъясын да накöд öткодялöм местаясын сынöд транспортöн ветлысь-мунысьясöс да туй кöлуй новлöдлöм вылö тарифъяс да (либö) налысь медыджыд тшупöдъяс индöм кузя государственнöй мог збыльмöдан административнöй регламентын, мый вынсьöдöма тшöктöдöн (3 №-а содтöд):

а) нимас да текстын «сынöд транспортöн ветлысь-мунысьясöс да туй кöлуй новлöдлöм вылö» кывъяссö вежны «сынöд транспортöн грузъясöс, ветлысь-мунысьясöс да туй кöлуй новлöдлöм вылö» кывъясöн;

б) 12 пунктö содтыны татшöм выль 12 пункт:

«Канму удж збыльмöдöмлысь блок-схемасö вайöдöма тайö Административнöй регламент дорö содтöдын.»;

в) содтöдлöн грифын «сынöд транспортöн ветлысь-мунысьясöс да туй кöлуй новлöдлöм вылö» кывъяссö вежны «сынöд транспортöн грузъясöс, ветлысь-мунысьясöс да туй кöлуй новлöдлöм вылö» кывъясöн.

Юрнуöдысь И.Е.Перваков

Сыктывкар

2011 вося косму тöлысь 12 лун

24-ОД №

Коми Республикаса тариф службалöн

2001 во косму тöлысь 12 лунся 24-ОД №-а тшöктöд дорö

содтöд

«Карса, карбердса туйястi öтув вöдитчан

автомашина транспортöн ветлысь-мунысьöс

да туй кöлуй новлöдлöм вылö,

а сiдзжö обласьтпытшса да обласьткостса

(Россия Федерацияын республикакостса)

маршрутъяс кузя автомашина транспортöн,

тшöтш таксиöн, ветлысь-мунысьöс

да туй кöлуй новлöдлöм вылö тарифъяс

да (либö) налысь медыджыд тшупöд

индöм кузя канму мог збыльмöдан

административнöй регламент дорö

1 содтöд

**Тариф арталiгöн вöдитчана своднöй даннöйяс**

|  |  |  |
| --- | --- | --- |
| № | Петкöдланторъяс | Мурталан ед. |
| 1 | Ыджда петкöдласъяс |  |
|  | ставнас ветлысь-мунысьсы лыдын | сюрс пасс. |
|  | - öтчыдысь билетъяс серти | сюрс пасс. |
|  | - социальнöй проезднöй билетъяс серти | сюрс пасс. |
|  | - мукöд категория | сюрс пасс. |
|  | пассажирооборот | сюрс пасс.км. |
|  | транспорт удж | сюрс машина км. |
| 2 | Эксплуатируйтан петкöдланторъяс |  |
|  | öтувъя мунан туй | сюрс км. |
|  | ветлысь-мунысьяскöд мунан туй | сюрс км. |
|  | машина часъяс | сюрс м.час. |
| 3.  | Тариф ставка арталöм могысь даннöйяс |  |
|  | мунан туйöн вöдитчан коэффициент (В) |  |
|  | шöр эксплуатируйтан öд (U) | км/час |
|  | номинальнöй тöранлун (d) | места |
|  | Тöралун вöдитчан коэффициент (J) | пасс.км/машина км |
| 4. | Нормативнöй рöскод |  |
|  | 1 час уджысь водительяслöн удждон | шайт |
|  | 1 час уджысь кондукторъяслöн удждон | шайт |
|  | 1 час уджысь мынтöмъяс (ВÖМ) | шайт |
|  | 1000 км вылö норма серти ломтас видзöм | шайт |
|  | 1000 км вылö норма серти мавтас да эксплуатируйтан рöскод | шайт |
|  | 1000 км вылö эксплуатируйтан ресурс нормаяс серти резина киссьöм да дзоньталöм  | шайт |
|  | 1000 км вылö техникаöн могмöдöм да дзоньталöм вылö рöскод | шайт |
|  | сы лыдын: |  |
|  | - 1000 км вылö производство уджтас серти дзоньталысь уджалысьяслöн удждон вылö  | шайт |
|  | - 1000 км вылö дзоньталысь уджалысьяслöн удждонысь мынтöмъяс | шайт |
|  | - 1000 км вылö норматив серти запчасьт вылö рöскод | шайт |
|  | - 1000 км вылö норматив серти материалъяс вылö рöскод | шайт |
|  | 1 уджалан час вылö накладнöй рöскод | шайт |
| 5 | Новлöдлан туйлöн шöр мунöм | км |
| 6 | Ветлысь-мунысьясöс нуöм вылö тариф:- карса туйястi- карбердса туйястi- каркостса туйястi | шайт/1 мунöм шайт/ ветлысь-мунысь-км шайт/ ветлысь-мунысь-км |

Пасйöд. Своднöй даннöйяссö сетöны быд нуöм вылö торйöн.».

Вудж. Коснырева Е.Г., 8805пас